Меровех

Меровех (латински: Meroveus или Merovius) бил легендарен основоположник на династијата Меровинзи кои биле Салиски Франки (иако фактички Хлодион може да е основоположникот), кое подоцна станало доминантно племе кај Франките. Се мисли дека живеел во првата половина на 5-от век.

 Име 
Неговото латинизирано име потекнува од старогерманската форма Marwig ( māri "славен" + wīg "борба").Green, D.H. Language and History in the Early Germanic World. Cambridge, England: Cambridge University Press, 1998.Cf. Dr. J. Van Der Schaar, Woordenboek van Voornamen: l'adverbe 'meer', 'mehr' : « plus », « grand » n'était pas utilisé pour les noms / Mare: en anglais (night)mare; en néerlandais maretak(branche-[porte]-message [des dieux]) gui ; en français cauchemar (de l'ancien français chaucher, fouler, presser) + (néerlandais) mare - Larousse étymologique / Vech: comparez en anglais: fightet néerlandais: vecht. Првите франкиски кралски династии во негова чест себеси се нарекувале Меровинзи или ("потомци на Меровех").

 Докази за постоењето 
Постојат многу малку информации во историјата поврзани со кралот Меровех. Григориј Турски  го именува само еднаш како татко на Хилдерик I но се сомнева дека татко му бил Хлодион.Gregory of Tours - The History of the Franks, II.9 Многумина признаваат дека тоа се должи на легендата раскажана од Фредегер.Christian Settipani - Addenda to Les Ancêtres de Charlemagne, 1990

 Легендата според Фредегер 
Во Хрониката на Фредегер се вели дека Меровех бил син на кралицата, сопругата на Хлодион а дека татко му бил морскиот бог Нептуни.Pseudo-Fredegar, Hist. III, 9 Според оваа легенда, напишана многу подоцна — во Хрониката на Фредегер (III, 9) од 7 век — мајката на Меровех, која била жена на Хлодион, веќе била трудна откако била заведена од страна на „чудовиштето на Нептун, налик на кенотаур“ додека се капела во океанот. Човечката крв и крвта на чудовиштето се помешале за да се изроди нова династија чии членови се одликувале со големи моќи и аура на магија и натприродност, карактеристична за Меровинзите.Régine Le Jan, « La sacralité de la royauté mérovingienne », Annales. Histoire, Sciences Sociales, 2003, p. 1223 Легендата првпат ја раскажал Фредегар во 7 век но таа веројатно била позната и порано и служела да го објасни потеклото на Салиските Франки како племе кое живеело на морскиот брег. Претставката "Меро-" или "Мер-" сугерира на море (види: староанглиски "mere," латински "mare,"  француски "mer" па дури и денешниот англиски збор "mermaid", итн.). "Салиски"  веројатно се однесува на зборот сол но може да се однесува и на реката Ајсел (која Римјаните ја нарекувале Исала) која се наоѓа зад подрачјето од каде потекнувале Франките. Легендата може да се објасни и на многу полесен начин. Морското чудовиште можеби било странски освојувач, кој по воден пат, стигнал до подрачјето каде живееле Франките, кој се оженил со жената на умрениот крал  (Хлодион или Фарамонд) за да го легитимизира своето владеење.

 Други историски тврдења 
мини|Меровех под неговиот шатор - минијатура од Големите хроники на Франција, 14 век.|169x169px 
мини|Камео од 16 век кој го прикажува Меровех во профил. Национална библиотека на Франција|197x197пкс

Ниеден друг историски доказ не укажува на тоа дека Меровех некогаш постоел. Некои историчари тврдат дека Меровех, предокот на сите Франки, можеби било името на некое божество или полубожество кое Франките го славеле пред да го прифатат христијанството. Дури се вели и дека Меровех можеби се однесува на холандската река МерведеEmil Rückert: Oberon von Mons und die Pipine von Nivella; Weidmann'sche Buchhandlung, Leipzig, Germany, 1836 денес дел устието Рона-Меза-Шелта но порано главна притока на Рона, во подрачјето каде, според римските историчари, некогаш живееле Салиските Франки. Една друга теоријаsee M. Todd's, The Early Germans вели дека оваа легенда се должи на создавањето на некакво митско минато потребно да се поткрепи брзорастечкото франкиско владеење во Западна Европа.

Во 451 година, Хуните на Атила ја освоиле римска Галија, Меровех ги пресретнал и ги победил во некоја битка помеѓу Корби и Роа, во низината Сантер.Lorsque les Huns d'Attila traversèrent le Clermontois  [архива] Најпосле, Меровех веројатно бил предводникот на Франките кои се здружиле со Гало-Римјаните и со другите Германи, во тек на крвавата битка каде генералот Аециј го победил Атила, на полето Каталауника (низина близу до Шалон ан Шампањ и Троа)Pour Godefroid Kurth, « Si [...] Mérovée [...] était le roi des Francs lors de la bataille de Mauriac(451), c'est lui qui a été à la tête du contingent franc d'Aetius. », op. cit., VI, p. 158.
Приск алудира на настани што се случиле во франкиското царство во времето на Меровех:  Историчарите се поделени по прашањето дали Меровех е еден од протагонистите на оваа приказна. Некои како Ерик Зелнер мислат дека Рипуарските Франки му се нашле на патот на Атила, а не Салиските Франки, и дека овој пасус се однесува на тие првите. Други сметаат дека Меровех во 451 бил починат крал и дека син му Хилдерик впрочем бил посвоениот син на Аециј. Најпосле, Кристијан Сетипани смета дека ако пасусот се однесува на Салиските Франки, што не е сигурно, тогаш, хронолошки гледано, Хлодион е мртвиот крал во 451 а Меровех е синот кој станал сојузник на Римјаните.
Кој и да бил едниот од франкиските принцови што ги споменува Приск, Меровех како историска личност веројатно живеел во Белгиска Галија, во регионот Брабант, со престолнина во Турне.

Во популарната култура
Легендата за Меровех била адаптирана во 1982 од страна на авторите Хенри Линколн и Ричард Ли во нивната книга Светата крв светиот грал, кои раскажуваат приказна дека лозата на Меровинзите по крвна линија е поврзана со Исус Христос. Хипотезата на Линколн и Ли во 2003 ја развил и Ден Браун во неговиот бестселер Кодот на Да Винчи.Behind the Da Vinci Code, 2006, History Channel documentary about Henry LincolnHoly Blood Holy Grail, Michael Baigent, Richard Leigh, Henry Lincoln, 1982

Освен тоа, ликот на "Меровингот", кој го игра Ламберт Вилсон во научнофанатастичните филмови „Матрица“ (Matrix Reloaded и Matrix Revolutions) е претставен како носител на знаење својствено за моќни вештачки интелигенции (како Оракулот и мајсторот на клучеви) кои избрале егзил наместо да бидат избришани од Матрицата. Како погрешно насочена компјутерска програма, Меровингот тука е еден од членовите на стара владејачка класа која повеќе или помалку го оспорува системот. Неговиот "назив" се однесува на соборената кралска [франкиска] династија која во различните теории на заговор треба да ја држи моќта на Светиот Грал.(en) Jason W. Haslam, «  », College Literature, The Johns Hopkins University Press College Literature, vol. 32, no 3,‎ été 2005, p. 109

Наводи

Библиографија
 Todd, M. The Early Germans
 Wood, Ian. The Merovingian Kingdoms 450–751. London: Longman Group, 1994.
 Pierre Riché et Patrick Périn, Dictionnaire des Francs - Les temps Mérovingiens, Bartillat, 1996, p. 228-229, notice « Mérovée » (ISBN 2-84-100008-7).
 Behind the Da Vinci Code, 2006, History Channel documentary about Henry Lincoln

 Надворешни врски 

Категорија:Меровинзи
Категорија:Франкиски кралеви
Категорија:Родени во непозната година